CELEX: 32014R0834
Language: fi
Date: 2014-07-22 00:00:00
Title: Komission täytäntöönpanoasetus (EU) N:o 834/2014, annettu 22 päivänä heinäkuuta 2014 , yhteisen maatalouspolitiikan yhteisen seuranta- ja arviointikehyksen soveltamissäännöistä

1.8.2014   
            
            
               FI
            
            
               Euroopan unionin virallinen lehti
            
            
               L 230/1
            
         KOMISSION TÄYTÄNTÖÖNPANOASETUS (EU) N:o 834/2014,
   annettu 22 päivänä heinäkuuta 2014,
   yhteisen maatalouspolitiikan yhteisen seuranta- ja arviointikehyksen soveltamissäännöistä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1200/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 110 artiklan 2 ja 4 kohdan,
   sekä katsoo seuraavaa:
   
               (1)
            
            
               Asetuksessa (EU) N:o 1306/2013 säädetään yhteinen seuranta- ja arviointikehys yhteisen maatalouspolitiikan (YMP) tulosten mittaamiseksi. Mainitun kehyksen soveltamiseksi on vahvistettava säännöt, joilla varmistetaan, että YMP:n kehitystä, vaikuttavuutta ja tehokkuutta arvioidaan asetettuja tavoitteita vasten kattavasti ja säännöllisesti. Jotta jäsenvaltiot ja komissio voisivat ottaa käyttöön yhteensopivan seuranta- ja arviointikehyksen, asetuksen (EU) N:o 1306/2013 110 artiklan 2 kohdassa tarkoitetut yhteiset indikaattorit olisi vahvistettava.
            
         
               (2)
            
            
               Kyseisten indikaattorien olisi oltava yhteydessä YMP:n rakenteeseen ja tavoitteisiin ja niiden olisi pohjauduttava mitattavissa oleviin osatekijöihin. Sen vuoksi olisi vahvistettava erityyppisiä indikaattoreita, jotta YMP:a voidaan arvioida kaikilla tasoilla. Vaikutusindikaattoreiden olisi kuvastettava asetuksen (EU) N:o 1306/2013 110 artiklan 2 kohdassa säädettyjä YMP:n yhteisiä päätavoitteita. Kullekin näille yhteiselle päätavoitteelle voidaan yksilöidä erityisempiä tavoitteita, joille on vahvistettava tulosindikaattorit. Näitä erityistavoitteita ovat esimerkiksi maataloustulo, maataloustulon vaihtelu, maatalousalan kilpailukyvyn parantaminen, markkinoiden vakaus, kuluttajien odotukset, julkishyödykkeiden tarjoaminen ja ympäristönsuojelu, ilmastonmuutoksen hillitseminen ja ilmastonmuutokseen sopeutuminen ja monipuolisen maatalouden ylläpitäminen sekä Euroopan maaseudun kehittämisen maatalousrahastoa varten määritellyt erityistavoitteet eli maaseudun kehittämistä koskevat unionin prioriteetit. Myös YMP-välineiden käytännön täytäntöönpanoa olisi seurattava tuotosindikaattoreilla, joilla voidaan ilmentää tätä YMP:n toimintatasoa.
            
         
               (3)
            
            
               On tärkeää varmistaa, että jäsenvaltiot ja komissio voivat käyttää seuranta- ja arviointikehystä tehokkaasti ja sopivaan aikaan. Sen vuoksi olisi säädettävä, että jäsenvaltioiden on lähetettävä YMP:n seurantaa ja arviointia varten tarvittavat tiedot asiaankuuluvissa asetuksissa vahvistetuissa määräajoissa. Tarpeettoman hallinnollisen rasitteen välittämiseksi komission olisi mahdollisimman pitkälle käytettävä tietoja, jotka on jo annettu sen käyttöön.
            
         
               (4)
            
            
               Tässä asetuksessa säädetyt toimenpiteet ovat maatalousrahastojen komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Indikaattorit
   Indikaattoreiden, jotka mahdollistavat yhteisen maatalouspolitiikan (YMP) kehityksen, vaikuttavuuden ja tehokkuuden arvioinnin asetuksen (EU) N:o 1306/2013 110 artiklan 2 kohdassa tarkoitettuja kyseisen politiikan tavoitteita vasten, on oltava mitattavissa. Näihin indikaattoreihin kuuluvat seuraavat:
   
               a)
            
            
               tämän asetuksen liitteen 1 jaksossa eritellyt vaikutusindikaattorit, jotka kuvastavat aloja, joihin YMP:n uskotaan vaikuttavan;
            
         
               b)
            
            
               tämän asetuksen liitteen 2 jaksossa eritellyt tulosindikaattorit, jotka kuvastavat seuraavien asetusten pääasiallisia saavutuksia:
               
                           i)
                        
                        
                           Euroopan parlamentin ja neuvoston asetus (EU) N:o 1305/2013 (2);
                        
                     
                           ii)
                        
                        
                           asetus (EU) N:o 1306/2013;
                        
                     
                           iii)
                        
                        
                           Euroopan parlamentin ja neuvoston asetus (EU) N:o 1307/2013 (3); ja
                        
                     
                           iv)
                        
                        
                           Euroopan parlamentin ja neuvoston asetus (EU) N:o 1308/2013 (4);
                        
                     
         
               c)
            
            
               tämän asetuksen liitteen 3 jaksossa eritellyt tuotosindikaattorit, jotka kuvastavat asiaankuuluvien YMP-välineiden täytäntöönpanoa;
            
         
               d)
            
            
               tämän asetuksen liitteen 4 jaksossa tarkoitetut konteksti-indikaattorit, jotka kuvastavat yleisten kontekstuaalisten kehityssuuntausten asiaankuuluvia näkökohtia, jotka todennäköisesti vaikuttavat YMP:n täytäntöönpanoon, saavutuksiin ja toimintaan.
            
         Euroopan maaseudun kehittämisen maatalousrahaston seurannan ja arvioinnin kannalta merkitykselliset tulos-, tuotos- ja konteksti-indikaattorit vahvistetaan komission täytäntöönpanoasetuksessa (EU) N:o …/2014 (5).
   2 artikla
   Tietojen antaminen
   1.   Jäsenvaltioiden on annettava komissiolle YMP:n tulosten seuraamiseksi ja arvioimiseksi tarvittavat tiedot asetuksissa (EU) N:o 1305/2013, (EU) N:o 1306/2013, (EU) N:o 1307/2013 ja (EU) No 1308/2013 YMP-välineiden toimintaa koskevien tietojen raportoinnille ja ilmoittamiselle säädetyissä määräajoissa. Kyseisten tietojen on oltava tarkkoja ja luotettavia.
   2.   Komissio käyttää mahdollisuuksien mukaan yhteistä seuranta- ja arviointikehystä varten seuraavia tietoja, jotka jäsenvaltiot ovat jo antaneet käyttöön nykyisillä tietojenvaihtovälineillä:
   
               a)
            
            
               tiedot, ilmoitukset ja raportit, jotka on annettu komission käyttöön YMP-välineiden täytäntöönpanon ja asiaankuuluvan unionin ympäristölainsäädännön täytäntöönpanon yhteydessä;
            
         
               b)
            
            
               tiedot, jotka on annettu komission käyttöön tilien tarkastamista ja hyväksymistä varten;
            
         
               c)
            
            
               Eurostatin käyttöön annetut tiedot.
            
         3 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä heinäkuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 347, 20.12.2013, s. 549.
   
      (2)  Euroopan parlamentin ja neuvoston asetus (EU) N:o 1305/2013, annettu 17 päivänä joulukuuta 2013, Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoamisesta (EUVL L 347, 20.12.2013, s. 487).
   
      (3)  Euroopan parlamentin ja neuvoston asetus (EU) N:o 1307/2013, annettu 17 päivänä joulukuuta 2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta (EUVL L 347, 20.12.2013, s. 608).
   
      (4)  Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671).
   
      (5)  Komission täytäntöönpanoasetus (EU) N:o 808/2014, annettu 17 päivänä heinäkuuta 2014, Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen annetun Euroopan parlamentin ja neuvoston asetuksen (EU) N:o 1305/2013 soveltamissäännöistä (EUVL L 227, 31.7.2014, s. 18).
   
      LIITE
      YMP:n yhteisen seuranta- ja arviointikehyksen indikaattorit
      1.   1 artiklan ensimmäisen alakohdan a alakohdassa tarkoitetut vaikutusindikaattorit
      
      
                  1.
               
               
                  Maatalouden yrittäjätulo
               
            
                  2.
               
               
                  Maatalouden tuotannontekijätulo
               
            
                  3.
               
               
                  Kokonaistuottavuus maataloudessa
               
            
                  4.
               
               
                  Hyödykkeiden hinnanvaihtelut EU:ssa
               
            
                  5.
               
               
                  Elintarvikkeiden kuluttajahintojen kehitys
               
            
                  6.
               
               
                  Maatalouden kauppatase
               
            
                  7.
               
               
                  Maatalouden päästöt
               
            
                  8.
               
               
                  Viljelymaiden lintuindeksi
               
            
                  9.
               
               
                  Luonnonarvoltaan arvokas maataloustuotanto
               
            
                  10.
               
               
                  Vedenotto maataloudessa
               
            
                  11.
               
               
                  Veden laatu
               
            
                  12.
               
               
                  Maaperän eloperäinen aines viljelymaassa
               
            
                  13.
               
               
                  Veden aiheuttama maaperän eroosio
               
            
                  14.
               
               
                  Maaseudun työllisyysaste
               
            
                  15.
               
               
                  Maaseudun köyhyysaste
               
            
                  16.
               
               
                  Maaseudun BKT asukasta kohden
               
            2.   1 artiklan ensimmäisen alakohdan b alakohdassa tarkoitetut tulosindikaattorit
      
      
                  1.
               
               
                  Suoran tuen osuus maataloustulossa
               
            
                  2.
               
               
                  Maataloustulon vaihtelu
                  
                              —
                           
                           
                              tilatyypin perusteella
                           
                        
                              —
                           
                           
                              taloudellisen koon perusteella
                           
                        
            
                  3.
               
               
                  Arvonlisä elintarvikeketjun alkutuottajille
               
            
                  4.
               
               
                  EU:n maatalousvienti
                  
                              —
                           
                           
                              EU:n maatalousviennin osuus koko maailman viennistä
                           
                        
                              —
                           
                           
                              lopputuotteiden osuus EU:n maatalousviennistä
                           
                        
            
                  5.
               
               
                  Julkinen interventio: % EU:ssa tuotettujen tuotteiden kokonaismäärästä ostettu interventiovarastoon
               
            
                  6.
               
               
                  Yksityinen varastointi: % EU:ssa tuotettujen tuotteiden kokonaismäärästä yksityisessä varastossa
               
            
                  7.
               
               
                  Vientituet: % EU:ssa tuotettujen tuotteiden kokonaismäärästä viety vientituilla
               
            
                  8.
               
               
                  Hyödykkeiden hinnat EU:ssa verrattuna maailmanmarkkinahintoihin (tuotteittain jaoteltuna)
               
            
                  9.
               
               
                  EU:n laatujärjestelmillä saavutettu tuotannon arvo verrattuna maatalous- ja elintarviketuotannon kokonaisarvoon
               
            
                  10.
               
               
                  Luonnonmukaisen maatalouden tärkeys
                  
                              —
                           
                           
                              luonnonmukaisen alan osuus koko käytössä olevasta maatalousmaasta
                           
                        
                              —
                           
                           
                              luonnonmukaisten kotieläinten osuus kaikista kotieläimistä
                           
                        
            
                  11.
               
               
                  Viljelykasvien monimuotoisuus
                  
                              —
                           
                           
                              maatiloilla (tilojen lukumäärä viljelykasvien lukumäärän ja tilojen koon perusteella jaoteltuna)
                           
                        
                              —
                           
                           
                              alueella
                           
                        
            
                  12.
               
               
                  Nurmen osuus koko käytössä olevasta maatalousmaasta
               
            
                  13.
               
               
                  Ekologisen alan osuus maatalousmaasta
               
            
                  14.
               
               
                  Viherrytettävissä olevien alueiden osuus
               
            
                  15.
               
               
                  Maatalousmaan kasvihuonekaasupäästöt (netto)
               
            
                  16.
               
               
                  Rakenteellinen moninaisuus
                  
                              —
                           
                           
                              absoluuttisesti
                           
                        
                              —
                           
                           
                              suhteellisesti
                           
                        
            
                  17.
               
               
                  Täytäntöönpanoasetuksessa (EU) N:o 808/2014 eritellyt muut tulosindikaattorit.
               
            3.   1 artiklan ensimmäisen alakohdan c alakohdassa tarkoitetut tuotosindikaattorit
      
      
         Suorat tuet
      
      
         Perustukijärjestelmä
      
      
                  —
               
               
                  Viljelijöiden määrä
               
            
                  —
               
               
                  Hehtaarimäärä
               
            
         Yhtenäisen pinta-alatuen järjestelmä
      
      
                  —
               
               
                  Viljelijöiden määrä
               
            
                  —
               
               
                  Hehtaarimäärä
               
            
         Siirtymäkauden kansallinen tuki
      
      
                  —
               
               
                  Viljelijöiden määrä
               
            
                  —
               
               
                  Sellaisten yksikköjen määrä, joille siirtymäkauden kansallista tukea myönnetään (hehtaarit/eläimet/muut)
               
            
         Uudelleenjakotuki
      
      
                  —
               
               
                  Viljelijöiden määrä
               
            
                  —
               
               
                  Hehtaarimäärä
               
            
         Viherryttäminen
      
      
                  —
               
               
                  Sellaisten viljelijöiden kokonaismäärä, joiden on noudatettava vähintään yhtä viherryttämisvelvoitetta
               
            
                  —
               
               
                  Kyseisten viljelijöiden ilmoittama kokonaishehtaarimäärä
               
            
         Poikkeukset viherryttämisestä
      
      
                  —
               
               
                  Sellaisten viljelijöiden lukumäärä, joille on myönnetty poikkeus: luomuviljelijät/viljelyn monipuolistamisesta poikkeuksen saaneet viljelijät/ekologisesta alasta poikkeuksen saaneet viljelijät
               
            
                  —
               
               
                  Kyseisten viljelijöiden (luomuviljelijät/viljelyn monipuolistamisesta poikkeuksen saaneet viljelijät/ekologisesta alasta poikkeuksen saaneet viljelijät) ilmoittama hehtaarimäärä
               
            
         Viljelyn monipuolistaminen
      
      
                  —
               
               
                  Sellaisten viljelijöiden lukumäärä, joihin sovelletaan viljelyn monipuolistamista (kaksi viljelykasvia; kolme viljelykasvia)
               
            
                  —
               
               
                  Sellaisten viljelijöiden ilmoittama peltomaan hehtaarimäärä, joihin sovelletaan viljelyn monipuolistamista (kaksi viljelykasvia; kolme viljelykasvia)
               
            
         Pysyvä nurmi
      
      
                  —
               
               
                  Sellaisten viljelijöiden lukumäärä, joilla on pysyvän nurmen osuuteen laskettavaa nurmea
               
            
                  —
               
               
                  Pysyvän nurmen hehtaarimäärä, jonka viljelijät ovat ilmoittaneet pysyvän numeron osuuteen
               
            
                  —
               
               
                  Sellaisten viljelijöiden lukumäärä, joilla on pysyvää nurmea määritellyillä ympäristöllisesti herkillä alueilla
               
            
                  —
               
               
                  Näiden viljelijöiden ilmoittama ympäristöllisesti herkän pysyvän nurmen hehtaarimäärä
               
            
                  —
               
               
                  Määritellyn ympäristöllisesti herkän pysyvän nurmen kokonaishehtaarimäärä
               
            
         Ekologinen ala
      
      
                  —
               
               
                  Sellaisten viljelijöiden lukumäärä, joihin sovelletaan ekologista alaa koskevia vaatimuksia
               
            
                  —
               
               
                  Sellaisten viljelijöiden ilmoittama peltomaan hehtaarimäärä, johon sovelletaan ekologista alaa koskevia vaatimuksia
               
            
                  —
               
               
                  Viljelijöiden ekologiseksi alaksi ilmoittama hehtaarimäärä ekologisen alan tyyppien perusteella jaoteltuna
               
            
         Vastaavuus
      
      
                  —
               
               
                  Vastaavuustoimenpiteitä (sertifiointijärjestelmät tai maatalouden ympäristö- ja ilmastotoimenpiteet) soveltavien viljelijöiden lukumäärä
               
            
                  —
               
               
                  Vastaavuustoimenpiteitä (sertifiointijärjestelmät tai maatalouden ympäristö- ja ilmastotoimenpiteet) täytäntöönpanevien viljelijöiden ilmoittama hehtaarimäärä
               
            
         Nuorten viljelijöiden tuki
      
      
                  —
               
               
                  Viljelijöiden määrä
               
            
                  —
               
               
                  Hehtaarimäärä
               
            
         Pienviljelijöiden tukijärjestelmä
      
      
                  —
               
               
                  Viljelijöiden määrä
               
            
                  —
               
               
                  Hehtaarimäärä
               
            
         Vapaaehtoinen tuotantosidonnainen tuki
      
      
                  —
               
               
                  Vapaaehtoista tuotantosidonnaista tukea saavien lukumäärä (aloittain jaoteltuna)
               
            
                  —
               
               
                  Tukikelpoiset määrät (hehtaarimäärä/eläinten lukumäärä aloittain jaoteltuna)
               
            
                  —
               
               
                  Hehtaarimäärä
               
            
                  —
               
               
                  Eläinten lukumäärä
               
            
         Luonnonhaitta-alueiden tuki
      
      
                  —
               
               
                  Viljelijöiden määrä
               
            
                  —
               
               
                  Hehtaarimäärä
               
            
         Puuvilla-alan kansalliset ohjelmat
      
      
                  —
               
               
                  Viljelijöiden määrä
               
            
                  —
               
               
                  Hehtaarimäärä
               
            
         Markkinatoimenpiteet
      
      
         Julkinen interventio
      
      
                  —
               
               
                  Määrä
               
            
                  —
               
               
                  Kesto
               
            
         Yksityinen varastointi
      
      
                  —
               
               
                  Määrä
               
            
                  —
               
               
                  Kesto
               
            
         Vientituet
      
      
                  —
               
               
                  Vientituilla vietyjen tuotteiden määrä
               
            
         Poikkeukselliset toimenpiteet
      
      
                  —
               
               
                  [soveltuvin osin]
               
            
         Tuottajaorganisaatiot
      
      
                  —
               
               
                  tuottajaorganisaatioiden ja tuottajaorganisaatioiden yhteenliittymien markkinoiman tuotannon osuus (%)
               
            
         Koulujärjestelmät
      
      
                  —
               
               
                  Koulumaitojärjestelmän lopullisten edunsaajien lukumäärä
               
            
                  —
               
               
                  Kouluhedelmäjärjestelmän lopullisten edunsaajien lukumäärä
               
            
         Viiniala
      
      
                  —
               
               
                  Uusien viiniköynnösten hehtaarimäärä
               
            
                  —
               
               
                  Rakenneuudistettujen viinitarhojen hehtaarimäärä
               
            
                  —
               
               
                  Viinialan menekinedistämishankkeiden lukumäärä
               
            
                  —
               
               
                  Investointihankkeiden ja innovointitoimenpiteiden lukumäärä
               
            
         Horisontaaliset näkökohdat
      
      
         Täydentävät ehdot
      
      
                  —
               
               
                  Hehtaarimäärä, johon sovelletaan täydentäviä ehtoja
               
            
                  —
               
               
                  Täydentävien ehtojen alaisten YMP-maksujen osuus
               
            
         Laatupolitiikka
      
      
                  —
               
               
                  Viinialan maantieteelliset merkinnät
               
            
                  —
               
               
                  Uusien suojattujen alkuperänimitysten, suojattujen maantieteellisten merkintöjen ja aitojen perinteisten tuotteiden lukumäärä aloittain jaoteltuna
               
            
         Luonnonmukainen maatalous
      
      
                  —
               
               
                  Hehtaarimäärä (kokonaismäärä ja siirtymävaiheessa oleva ala)
               
            
                  —
               
               
                  Sertifioitujen rekisteröityjen luonnonmukaista tuotantoa harjoittavien toimijoiden lukumäärä
               
            
         Menekinedistäminen
      
      
                  —
               
               
                  Ohjelmien lukumäärä (EU:ssa ja sen ulkopuolella)
               
            
                  —
               
               
                  Uusien ehdotuksia tekevien organisaatioiden lukumäärä
               
            
         Maatilojen neuvontajärjestelmä
      
      
                  —
               
               
                  Neuvontaa saaneiden viljelijöiden lukumäärä
               
            
         Maaseudun kehittäminen
      
      Täytäntöönpanoasetuksessa (EU) N:o 808/2014 eritellyt tuotosindikaattorit.
      4.   1 artiklan ensimmäisen alakohdan d alakohdassa tarkoitetut konteksti-indikaattorit
      
      Täytäntöönpanoasetuksessa (EU) N:o 808/2014 eritellyt indikaattorit.